Document ID: /roh_data/filtered/fineweb-2-filterrobots_roh.jsonl.gz/49342

La votaziun sur dal «nov urden da finanzas 2021» che duai garantir las entradas da la taglia sin la plivalur e da la taglia federala directa fin l’onn 2035 n’ha betg in squitsch da temp d’entrar en vigur. Perquai po la votaziun vegnir spustada. Il proxim termin pussaivel saja ils 4 da mars 2018, communitgescha il Cussegl federal.
La proxima giada clamà a l’urna è il pievel svizzer gia ils 24 da settember. Votà vegn sur da la refurma da la prevenziun da vegliadetgna e sur da la cuntraproposta tar l’iniziativa per la segirtad alimentara.
RR novitads 11:00